### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 7. juni 2023 har vedtaget Magistratens foranstående indstilling af 22. maj 2023.

###

Præstevangen omfatter almene ungdoms- og familieboliger på Mikkel Schultz m.fl. i [adresse], opført i perioden 1960 til 1967 med tilførsel af nye ungdomsboliger fra 2019. Der er i alt 652 familieboliger og 72 ungdomsboliger fordelt på 50.254 m2.

Beboerne har besluttet, at afdelingen skal renoveres som led i helhedsplan med støtte fra Landsbyggefonden. Dette kræver optagelse af realkreditlån, som den primære finansiering af udgifterne.

### Resume

Realkreditbelåning i en almen boligafdeling udover 60% af afdelingens værdi kræver kommunal garantistillelse.

Byrådet har den 1. december 2021 godkendt kommunal garanti til projektet, som på daværende tidspunkt ikke var støttet af Landsbyggefonden. Efterfølgende er projektets økonomi og størrelse væsentligt ændret, og projektet er nu støttet af Landsbyggefonden.

Grundet stigende byggepriser, stigende renteudgifter, 100% genhusning og tilvalg af flere arbejder, vil en gennemførelse af en ustøttet renovering blive uforholdsmæssig dyr for beboerne. I samarbejde med Landsbyggefonden er der således nu planlagt et revideret projekt.

Det aktuelle projekt overskrider Teknik og Miljøs administrative godkendelsesbeføjelser, derfor indstilles projektet igen til byrådets godkendelse.

### Beslutningspunkter

Det indstilles:

At 1) Byrådet stiller den nødvendige garanti for den lånefinansierede støttede del af projektet på budgetteret [adresse] kr., og tilsvarende for den ustøttede del af projektet på budgetteret 246.917.000 kr. I alt lånefinansieret 522.130.000 kr. Derudover er der en egenfinansiering på 95.700.000 kr., således den samlede anskaffelsessum er 617.830.000 kr. Det foreløbige garantikrav er 275.213.000 kr. på det støttede lån og 11.402.000 kr. på det ustøttede lån.

At 2) Teknik og Miljø bemyndiges til at godkende ændringer i økonomien op til 25 %, forårsaget af ændringer i projekt eller finansiering.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 22-05-2023

Sigrid Jakobsen: 6

Fremsendes til [adresse] med bemærkning, at Magistraten i mødet den 22. maj 2023 anbefaler, at byrådet tiltræder Magistratsafdelingen for Teknik og Miljøs indstilling af 17. maj 2023.

I kommende sager om garantistillelse til renovering af ældre boliger udarbejdes nyt bilag, der kan give uddybende beskrivelse af sandsynlighed og risiko forbundet med den stillede garanti.

Borgmester Henrik Jensen var forhindret i at deltage i sagens behandling.